Document ID: 32003R0257

Uredba Komisije (ES) št. 257/2003
z dne 11. februarja 2003
o spremembi Uredbe Sveta (ES) št. 2368/2002 o izvajanju sistema potrjevanja procesa Kimberley za mednarodno trgovino s surovimi diamanti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2368/2002 z dne 20. decembra 2002 o izvajanju sistema potrjevanja procesa Kimberley za mednarodno trgovino s surovimi diamanti [1] ter zlasti člena 19(3), (6) in člena 20 Uredbe,
ob upoštevanju naslednjega:
(1) Predsedstvo in udeleženci procesa Kimberley so Komisiji zagotovili ustrezne informacije o udeležencih in pristojnih organih, ki so jih imenovali za izdajo in potrjevanje svojih certifikatov.
(2) Združeno kraljestvo in Belgija sta imenovala organe Skupnosti in o tem obvestila Komisijo. Ta je ugotovila, da je dobila dovolj dokazov o tem, da ti organi Skupnosti lahko zanesljivo, pravočasno, učinkovito in primerno opravljajo naloge, zahtevane v poglavjih II, III in V Uredbe (ES) št. 2368/2002. Te države so Komisijo obvestile tudi o uradih, v katerih je mogoče urediti formalnosti, predpisane v tej uredbi, in o naslovih teh uradov.
(3) Zaradi izboljšanja zanesljivosti in funkcionalnosti skupnostnega certifikata bi bilo treba spremeniti nekatere tehnične značilnosti, določene v Prilogi IV k Uredbi (ES) št. 2368/2002.
(4) Ukrepi, predvideni v členu 1(2) te uredbe, so v skladu z mnenjem odbora, določenega v členu 22 Uredbe (ES) št. 2368/2002 -
SPREJELA NASLEDNJO UREDBO:
Člen 1
Uredba (ES) št. 2368/2002 se spremeni na naslednji način:
1. Besedilo iz Priloge I k tej uredbi se doda Prilogi II k Uredbi (ES) št. 2368/2002.
2. Besedilo iz Priloge II k tej uredbi se doda Prilogi III k Uredbi (ES) št. 2368/2002.
3. Priloga IV k Uredbi (ES) št. 2368/2002 se spremeni na naslednji način:
(a) besedilo pod naslovom "Materiali" se spremeni na naslednji način:
(i) druga alinea se nadomesti z naslednjim:
"- vodni znak z nevidnimi (rumenimi/rdečimi) UV-vlakni;"
(ii) tretja alinea se nadomesti z naslednjim:
"- občutljiv za topilo;"
(iii) peta alinea se nadomesti z naslednjim:
"- papir 95 g/m2;"
(b) besedilo pod naslovom "Tiskanje" se spremeni na naslednji način:
(i) v prvi alinei se besedilo "- Mavrično obarvano ozadje (občutljivo za topila) (opredelitev barve: pantone modrorožnata)" nadomesti z: "- Mavrično obarvano ozadje (občutljivo za topila);"
(ii) v osmi alinei se besedilo "Oznaka MELT z napisom "KPCS" nadomesti z:""Mikronapis "KPCS";"
(c) pod naslovom "Številčenje" se v četrti in peti alinei "zaporedje šestih številk" nadomesti z "zaporedje osmih številk";
(d) pod naslovom "Razporeditev in dodelava - Obvezno predpisane značilnosti" se prva vrstica nadomesti s: "Črtična perforacija v enem položaju, razrez na posamezne liste A4, 100 mm od desnega roba."
Člen 2
Ta uredba začne veljati dan po objavi v Uradnem listu Evropske unije. Ta uredba se uporablja v obdobju treh mesecev po tem datumu, ki ga je mogoče obnoviti.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. februarja 2003

Labels: 7
3
14
11